
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 14910 (1) 

Καθορισμός του τύπου των καλπών και των ειδικών διαχωρισμάτων 
(παραβάν) για την ψηφοφορία στις εκλογές του Ευρωπαϊκού Κοινο¬ 
βουλίου των Ελλήνων που διαμένουν στα λοιπά κράτη της Ε.Ο.Κ. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΚΑΙ ΕΣΩΤΕΡΙΚΩΝ 

Έχοντας υπόψη τις διατάξεις του άρθρου 17 παρ. 1 του Ν. 1427/ 
1984 «Άσκηση του εκλογικού δικαιώματος κατά τις εκλογές του Ευ¬ 
ρωπαϊκού Κοινοβουλίου από τους Έλληνες που διαμένουν στο έδαφος 
των λοιπών κρατών της Ευρωπαϊκής Οικονομικής Κοινότητας», απο¬ 
φασίζουμε: 

Ο τύπος των καλπών και των ειδικών διαχωρισμάτων (παραβάν) 
που χρησιμοποιούνται κατά την ψηφοφορία στις εκλογές του Ευρωπαϊ¬ 
κού Κοινοβουλίου από τους Έλληνες που διαμένουν στα λοιπά κράτη 
της Ευρωπαϊκής Οικονομικής Κοινότητας είναι όμοιος ή ανάλογος με 
τον χρησιμοποιούμενο στη χώρα - μέλος της Ε.Ο.Κ. όπου βρίσκεται 
κάθε ελληνική πρεσβευτική ή προξενική αρχή ή και διαφορετικός που να 
εξασφαλίζει πάντοτε τη μυστικότητα της ψήφου και να ικανοποιεί τις 
λειτουργικές ανάγκες της ψηφοφορίας. 

Η προηγούμενη για το ίδιο θέμα κοινή απόφαση των Υπουργών 
Εξωτερικών και Εσωτερικών αριθ. 29531/27.4.1984 καταργείται. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Μαρτίου 1989 


οι ΥΠΟΥΡΓΟΙ 


ΕΞΩΤΕΡΙΚΟΝ 

ΚΑΡ. ΠΑΠΟΥΛΙΑΣ 


ΕΣΩΤΕΡΙΚΩΝ 

ΑΠ. ΤΣΟΧΑΤΖΟΠΟΥΛΟΣ 


Αριθ. 2011988/2810/0025 (2) 

Παροχήτης εγγύησης του Δημοσίου προς το Ταχυδρομικό Ταμιευτήριο 
για τη χορήγηση δανείου ποσού δρχ. 1.200.000.000 στον ΟΣΕ για 
την εξόφληση ισόποσων οφειλών του προς τα Ασφαλιστικά Ταμεία. 

Ο ΥΠΟΥΡΓΟΣ ΤΩΝ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του άρθρου 8 
του Ν, 1266/82. 

2. α) Την πράξη του Διοικητή της Τ.Ε. αριθμ. 1263/22.3.88 όπως 
ισχύει μετά τις τροποποιητικές όμοιές της αριθ. 1291/4.5.88, 1338/ 
27.7.88 και 1374/17.10.88 με τις οποίες εγκρίνεται η δανειοδότηση 
του ΟΣΕ μέχρι συνολικού ποσού δρχ. 15.200 εκατ. για την εξόφληση 
υποχρεώσεών του. 

β) Το έγγραφο της Τράπεζας της Ελλάδος αριθ. 19/5.1.89, σχετικά 
με χρηματοδότηση των ΔΕΚΟ κατά το έτος 1989 για το τμήμα των 
εγκεκριμένων δανείων τους που δεν αντλήθηκε μέχρι 31.12.1988. 

3. Την απόφαση που πάρθηκε στην αριθ. 1917/23.1.89 συνεδρίαση 
του Διοικητικού Συμβουλίου του Ταχ. Ταμιευτηρίου με την οποία εγκρί- 
νεται η ενοποίηση των δανείων, που εγκρίθηκαν στον ΟΣΕ με τις αριθ. 

1893/88 και 1902/88 αποφάσεις των ποσών αντιστοίχως 300 εκατ. 
δρχ. και 900 εκατ. δρχ. σε ένα δάνειο συνολικού ποσού 1.200 εκατ. 
δρχ. το οποίο θα χορηγηθεί με τους όρους των επί μέρους εγκρίσεων και 
θα διατεθεί μόνο για εξόφληση υποχρεώσεων του ΟΣΕ προς τα αρμόδια 
ασφαλιστικά Ταμεία, τροποποιουμένου ανάλογα του οικείου όρου, που 
προβλέπει τον τρόπο διάθεσης του δανείου. 

4. Τις αποφάσεις του Δ.Σ. του ΟΣΕ αριθμ. 374/21.4.88, 475/ 
15.12.88 και 489/2.2.21989 με τις οποίες μεταξύ των άλλων εγκρί- 
νεται η δανειοδότησή του και γίνονται αποδεκτοί οι όροι χορήγησης δα¬ 
νείου ποσού δρχ. 1.200 εκατ. από το Ταχ. Ταμιευτήριο. 

5. Το έγγραφο του Υπουργείου Μεταφορών και Επικοινωνιών αριθμ. 
16104/1255/27.4.88 το οποίο μεταξύ των άλλων εγκρίνει και την 
προαναφερόμενη δανειοδότηση. 

6. Το έγγραφο του ΟΣΕ αριθμ. 406271/6.2.89, με το οποίο ζητεί 
την εγγύηση του Ελληνικού Δημοσίου για την ανωτέρω δανειοδό¬ 
τηση. 

7. Την 1002081/2.1.1989 απόφαση του Πρωθυπουργού και 
Υπουργού Οικονομικών σχετικά με την μεταβίβαση αρμοδιοτήτων στον 
Υφυπουργό Οικονομικών» Ηλ. Παπαηλία, αποφασίζουμε: 

Παρέχουμε την εγγύηση του Ελληνικού Δημοσίου στο Ταχ. Ταμιευ¬ 
τήριο για τη δανειοδότηση του Οργανισμού Σιδηροδρόμων Ελλάδος 
(ΟΣΕ) με ποσό δρχ. ενός δισεκατομμυρίου, διακόσίων εκατομμυρίων 
(1.200.000.000) για την εξόφληση υποχρεώσεων του ΟΣΕ προς τα 
Ασφαλιστικά Ταμεία. 

Η χορήγηση και η εξυπηρέτηση του δανείου θα γίνει σύμφωνα με 
τους όρους, που αναφέρονται στις Πράξεις του Διοικητή της Τράπεζας 
της Ελλάδος που αναγράφονται στο σκεπτικό της παρούσας, στο έγ¬ 
γραφο αριθ. 19/5.1.89 της Τράπεζας της Ελλάδος και στην απόφαση 
που πάρθηκε στην αριθ. 1917/23.1.89 συνεδρίαση του ΔΣ του Ταχ. 
Ταμιευτηρίου. 

Με την απόφαση αυτή αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής 
ενδιάμεσων τόκων ή τόκων υπερημερίας του δανείου αυτού, να καταβά¬ 
λουμε στο δανειστή μέσα σε ένα (1) μήνα από τη λήξη της εκάστοτε 
οφειλής τα ποσά πούπροέρχονται από την ανωτέρω αιτία και μετά από 
προηγούμενη βεβαίωση των ποσών αυτών στο οικείο Δημόσιο Ταμείο 
στο λογ/σμό Νο 555 σύμφωνα με τη διάταξη του Π.Δ/τος αριθμ. 
839/78 (ΦΕΚ 195/78 τ.Α) και τις οδηγίες των εγκυκλίων μας αριθμ. 
98348/2945/8.8.79 και 6465/124/16.1.80. 

Το Ταχ. Ταμιευτήριο παρακαλείται να μας στείλει αντίγραφο της δα¬ 
νειακής σύμβασης που θα υπογράψει με τον ΟΣΕ, πίνακα τοκοχρεωλυ¬ 
τικής εξόφλησης του εν λόγω δανείου και να μας ενημερώνει για την πο¬ 
ρεία εξυπηρέτησής του. 

Ο ΟΣΕ παρακαλείται να φροντίζει κάθε χρόνο για την εγγραφή ανά¬ 
λογης πίστωσης στον προϋπολογισμό του για εξυπηρέτηση του εν λόγω 
δανείου. 

Καθορίζουμε προμήθεια υπέρ του Δημοσίου 0,50% για την παρεχό¬ 
μενη εγγύσή του, η οποία θα εισπράττεται και θα αποδίδεται σε αυτό 
από το Ταχ. Ταμιευτήριο, σύμφωνα με τα έγγραφά μας 98346/2944/ 
8.8.79, 98348/2945/8.8.79 και 121545/1786/6.11.79. 

Μετά την απόφασή μας αυτή οι αποφάσεις μας αριθ. 105474/ 
3776/88 και 105475/3769/88 με τις οποίες παρασχέθηκε η εγγύ¬ 
ηση του Δημοσίου στο Ταχ. Ταμιευτήριο για δανειοδότηση του ΟΣΕ με 
τα ποσά δρχ. 300 εκατ. και 900 εκατ. αντίστοιχα ανακαλούνται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Μαρτίου 1989 

Ο ΥΦΥΠΟΥΡΓΟΣ 

ΗΛ. ΠΑΠΑΗΛΙΑΣ 

-♦- 

Αριθ. 290556 ■ (3) 

Συμπλήρωση απόφασης, «περί μεταβίβασης στο Γενικό Γραμματέα, 

στους ειδικούς Γραμματείς και στους υπηρεσιακούς παράγοντες του 

Υπουργείου της εξουσίας να υπογράφουν “Με εντολή Υπουρ¬ 
γού”». 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. τού άρθρου 29 του Ν. 1558/85, «Κυβέρνηση και Κυβερνητικά 
Όργανα» 

β. του Π.Δ. 433/77 «περί Οργανισμού του Υπουργείου Γεωργίας» 


• Α φ;· 

(ΦΕΚ 133/τ.Α’/77) 

γ. του Π.Δ. 402/88 «Οργανισμός Υπουργείου Γεωργίας» (ΦΕΚ 
187/τ.Α'/88). ' 

2. Την με αριθμό 344196/6.6.86 απόφασή μας «Μεταβίβαση στο 
Γενικό Γραμματέα, τους Ειδικούς Γραμματείς και τους υπηρεσιακούς 
παράγοντες του Υπουργείου της εξουσίας να υπογράφουν “Με εντολή 
Υπουργού”», (ΦΕΚ 389/τ.Β'/11.6.86) όπως τροποποιήθηκε και συ¬ 
μπληρώθηκε μεταγενέστερα. 

3. Την ανάγκη διασφάλισης της εύρυθμης λειτουργίας των υπηρε¬ 

σιών του Υπουργείου Γεωργίας και της ταχείας προώθησης των θεμά¬ 
των, αποφασίζουμε: ' 

1. Τροποποιούμε και συμπληρώνουμε την με αριθμό 344196/ 
6.6.86 (ΦΕΚ 389/τ.Β'/86) απόφασή μας όπως συμπληρώθηκε μετα¬ 
γενέστερα και μεταβιβάζουμε στο Γενικό Γραμματέα του Υπουργείου 
μας την εξουσία να υπογράφει «με εντολή Υπουργού» α) τους απολογι- 
σμούς-ισολογισμούς του Κ.Τ.Γ.Κ. και Δασών και των παράρτημάτων 
αυτού, β) αποφάσεις έγκρισης δαπανών του Γραφείου Τύπου και Δημο¬ 
σίων Σχέσεων μέχρι του ποσού των 300.000 δρχ. κατά περίπτωση. 

2. Κατά τα λοιπά ισχύει η πιο πάνω με αριθμό 344196/6.6.86 
απόφασή μας όπως τροποποιήθηκε και συμπληρώθηκε μεταγενέ¬ 
στερα. 

Η απόφασή μας αυτή να δημοσιευθεί στην Εφημερίδα της Κυβερνή¬ 
σεως σύμφωνα με την παράγρ. 1 του άρθρου 29 του Ν. 1558/85. 

Αθήνα, 10 Μαρτίου 1989 

Ο ΥΠΟΥΡΓΟΣ 

ΓΙΑΝΝΗΣ ΠΟΤΤΑΚΗΣ 
-♦- 

Αριθ. 12375 (4) 

Κήρυξη υποχρεωτικής της 39/88 απόφασης του ΔΔΔΔ Αθηνών για 
τους όρους αμοιβής και εργασίας των οδηγών αυτοκινήτων Δημο¬ 
σίου, ΝΠΔΔ και ΟΤΑ. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

α. Τις διατάξεις της παρ. 2 του άρθρου 5 του Ν. 3239/55. 
β. Την γνωμοδότησή του, σύμφωνα με το άρθρο 28 του Ν. 3239/55 
Ανωτάτου Συμβουίου Εργασίας, που έχει ληφθεί στη συνεδρίαση αυτού 
της 2.3.89. 

γ. Την αριθμ, 39/88 απόφαση του ΔΔΔΔ Αθηνών, 
δ. Την 98130/21.11.88 απόφαση Πρωθυπουργού και Υπουργού 
Εργασίας περί ανάθεσης αρμοδιοτήτων Υπουργού Εργασίας στον Υφυ¬ 
πουργό Εργασίας, αποφασίζουμε: 

1. Κηρύσσουμε υποχρεωτική την αριθμ. 39/88 απόφαση του ΔΔΔ 
Αθηνών για τους όρους αμοιβής και εργασίας των οδηγών αυτοκινήτων 
Δημοσίου - ΝΠΔΔ και ΟΤΑ για όλους τους εργοδότες και εργαζομένους 
του επαγγέλματος. 

2. Η ισχύς της παρούσας αρχίζει από τη δημοσίευσή της στην Εφημε¬ 
ρίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 9 Μαρτίου 1989 

Ο ΥΦΥΠΟΥΡΓΟΣ 

Π. ΜΩΡΑΛΗΣ 
-♦- 

Αριθ. οικ. 12373 (5) 

Κήρυξη υποχρεωτικής της 38/88 απόφασης του ΔΔΔΔ Αθηνών για 
τους όρους αμοιβής και εργασίας των οδηγών φορτηγών κ.λπ. αυτο¬ 
κινήτων πάσης φύσεως όλης της χώρας. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

α. Τις διατάξεις της παρ. 2 του άρθρου 5 του Ν. 3239/55. 
β. Τη γνωμοδότησή του, σύμφωνα με το άρθρο 28 του Ν. 3239/55 
Ανωτάτου Συμβουλίου Εργασίας, που έχει ληφθεί στη συνεδρίαση αυ¬ 
τού της 2.3.89. 

γ. Την αριθμ. 38/88 απόφαση του ΔΔΔΔ Αθηνών, 
δ. Την 98130/21.11.88 απόφαση Πρωθυπουργού και Υπουργού 
Εργασίας περί ανάθεσης αρμοδιοτήτων Υπουργού Εργασίας στον Υφυ¬ 
πουργό Εργασίας, αποφασίζουμε: 

1. Κηρύσσουμε υποχρεωτική την αριθμ. 38/88 απόφαση τού ΔΔΔ 

Αθηνών για τους όρους αμοιβής και εργασίας των οδηγών φορτηγών 
κ.λπ. αυτοκινήτων, πάσης φύσεως όλης της χώρας για όλους τους ερ¬ 
γοδότες και εργαζομένους του επαγγέλματος. 

2. Η ισχύς της παρούσας αρχίζει από τη δημοσίευτή της στην Εφημε¬ 
ρίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 9 Μαρτίου 1989 

Ο ΥΦΥΠΟΥΡΓΟΣ 

Π. ΜΩΡΑΛΗΣ 
-♦- 

Αριθ. 12374 (6) 

Κήρυξη υποχρεωτικής της 37/88 απόφασης του ΔΔΔΔ Αθηνών για 

τους όρους αμοιβής και εργασίας του προσωπικού κίνησης υπεραστι¬ 
κών λεωφορείων όλης της χώρας. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

α. Τις διατάξεις της παρ. 2 του άρθρου 5 του Ν. 3239/55. 

β. Τη γνωμοδότησή του, σύμφωνα με το άρθρο 28 του Ν. 3239/55 
Ανωτάτου Συμβουλίου Εργασίας, που έχει ληφθεί στη συνεδρίαση αυ¬ 
τού της 2.3.89. 

γ. Την αριθμ. 37/88 απόφαση του ΔΔΔΔ Αθηνών. 

δ. Την 98130/21.11.88 απόφαση Πρωθυπουργού και Υπουργού 
Εργασίας περί ανάθεσης αρμοδιοτήτων Υπουργού Εργασίας στον Υφυ¬ 
πουργό Εργασίας, αποφασίζουμε: 

1. Κηρύσσουμε υποχρεωτική την αριθμ. 37/88 απόφαση του ΔΔΔ 
Αθηνών για τους όρους αμοιβής και εργασίας του προσωπικού κινή- 
σεως, διοικήσεως, διαχειρίσεως υπεραστικών λεωφορείων όλης της 
χώρας, για όλους τους εργοδότες και εργαζομένους του επαγγέλμα¬ 
τος. 

2. Η ισχύς της παρούσας αρχίζει από τη δημοσίευτή της στην Εφημε¬ 
ρίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 15 Μαρτίου 1989 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝ. & ΚΟΙΝ. ΑΣΦ/ΣΕΟΝ ΒΙΟΜ/ΝΙΑΣ, ΕΝΕΡΓΕΙΑΣ & ΤΕΧΝ/ΓΙΑΣ 

ΑΠ. ΚΑΚΛΑΜΑΝΗΣ ΑΝΑΣΤ. ΠΕΠΟΝΗΣ 


Αριθ. Δ2α/2527 


( 8 ) 


Προσωρινή πρόσληψη προσωπικού στο Κέντρο Παιδικής Μέριμνας Αρ- 
ρένων Καλαμάτας/ 


Ο ΥΠΟΥΡΓΟΣ 

ΥΓΕΙΑΣ, ΠΡΟΝ. & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 59 του Π.Δ. 410/88 (ΦΕΚ. 191/88 
τ.Α). 

2. Τη πράξη του Υπουργού Προεδρίας της Κυβέρνησης αριθ. 213/ 
11.5.87. 

3. Το απόσπασμα πρακτικού της αριθ. 750/11.1.89 συνεδρίασης 
του Δ.Σ. του Κ.Π.Μ.Α. Καλαμάτας. 

4. Το έγγραφο του Ιδρύματος 29/17.1.89. 

5. Τις απρόβλεπτες και επείγουσες ανάγκες. 

6. Το γεγονός ότι οι ανάγκες αυτές δεν μπορούν να καλυφθούν από το 
προσωπικό που υπηρετεί ή με απόσπαση, αποφασίζουμε: 

Ορίζουμε τον αριθμό του αναγκαιόύντος προσωπικού για πρόσληψη 
στο Κέντρο Παιδικής Μέριμνας Αρρένων Καλαμάτας σε μία (1) υπάλ¬ 
ληλο βοηθητικών εργασιών και εγκρίνουμε την αριθ. 750/11.1.89 
απόφαση του Δ/κού Συμβουλίου του Ιδρύματος για την πρσοωρινή πρό¬ 
ληψη της Παναγιώτας Αρτεμησίου, από ανάληψης υπηρεσίας και για 
χρονικό διάστημα μέχρι οκτώ (8) μήνες, ,με σχέση εργασίας ιδιωτικού 
δικαίου για την αντιμετώπιση επειγουσών υπηρεσιακών αναγκών και 
τον όρο να υπάρχει σχετική πίστωση στον προϋπολογισμό του Ιδρύμα¬ 
τος. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 9 Μαρτίου 1989 

Ο ΥΦΥΠΟΥΡΓΟΣ 

Π. ΜΩΡΑΛΗΣ 
-♦- 

Αριθ. Φ 50/41 

Διορισμός μελών στο Συμβούλιο Ασφαλίσεως Δ.Ε.Η. 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ ΚΑΙ 
ΒΙΟΜ/ΝΙΑΣ, ΕΝΕΡΓΕΙΑΣ & ΤΕΧΝ/ΓΙΑΣ 

Έχοντας υπόψη: 

1. Τις διατάξεις των άρθρων 31 και 34 του Ν. 1539/85. 

2. Τις προτάσεις που μας έχουν υποβληθεί, αποφασίζουμε: 

Διορίζουμε στο Συμβούλιο Ασφάλισης της Δ.Ε.Η. τα κατωτέρω πρό¬ 
σωπα: 

1. Τον Πασχέντη Σπ. μέλος του Δ.Σ. της Δ.Ε.Η. ως Πρόεδρο με ανα¬ 
πληρωτή του Γκειβέλη I. ομοίως. 

2. Τον Λάμπρο Π. βοηθό Γενικό Δ/ντή της Δ.Ε.Η. με αναπληρωτή 
τον Πρωτονοτάριο Μιχ. Δ/ντή της Δ.Ε.Η. 

3. Τον Αλέξανδρο Μεταλληνό προϊστάμενο Δ/νσης του Υπουργείου 
Υγείας, Πρόνοιας και Κοιν. Ασφαλίσεων με αναπληρωτή τον Σπυρί¬ 
δωνα Γράβαρη ομοίως. 

4. Τον Καπαράκη Νικ. προϊστάμενο Δ/νσης του Υπουργείου Βιομη¬ 
χανίας, Ενέργειας και Τεχνολογίας με αναπληρωτή την Χειλάκου Πα¬ 
ναγιώτα ομοίως. 

5. Από την τάξη των ασφαλισμένων: 

α. Τον Βέργαδο Διονύση του διοικητικοοικονομικού κλάδου τακτικό 
μέλος και αναπληρωματικό τον Πέτσα Δημήτρη ομοίως. 

β. Τον Μαραγκό Χρήστο του τεχνικού κλάδου τακτικό μέλος και 
αναπληρωματικό τον Παπαδόπουλο Θεόδωρο ομοίως. 

6. Από την τάξη των συνταξιούχων τον Κανάκη Αθανάσιο τακτικό 
μέλος και αναπληρωματικό τον Ποταμιάνο Ιωάννη ομοίως. 

Η θητεία των διοριζομένων θα είναι για τρία χρόνια. 


Αθήνα, 1 Μαρτίου 1989 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 

- 4 ^- 

Αριθ. Α2α/6608 " ' (9) 

Προσωρινή πρόσληψη προσωπικού στο παράρτημα Πατρών του Εθνι¬ 
κού Ιδρύματος Προστασίας Κωφαλάλων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 59 του Π.Δ. 410/88 (ΦΕΚ 191/88 
τ.Α - ). 

2. Την πράξη του Υπουργού Προεδρίας της Κυβέρνησης αριθ. 213/ 
11.5.87. 

3. Το πρακτικό τής αριθ. 2/16.2.89 συνεδρίασης του Δ.Σ. του 
Ε.Ι.Π.Κ. 

4. Το έγγραφο του Ιδρύματος αριθ. 324/Φ4/21.2.89. 

5. Τις επείγουσες και απρόβλεπτες ανάγκες. 

6. Το γεγονός ότι οι ανάγκες αυτές δεν μπορούν να καλυφθούν από το 
προσωπικό που υπηρετεί ή με απόσπαση, αποφασίζουμε: 

1. Ορίζουμε τον αριθμό του αναγκαιούντος προσωπικού για πρόσ¬ 
ληψη στο παράρτημα Πατρών του Εθνικού Ιδρύματος Προστασίας Κω¬ 
φαλάλων σε τρεις (3) βοηθούς δασκάλων, με σχέση εργασίας Ι.Δ., και 
για χρονικό διάστημα μέχρι οκτώ (8) μήνες, για την αντιμετώπιση επει- 
γουσών υπηρεσιακών αναγκών και τον όρο να υπάρχει σχετική πίστωση 
στον Προϋπολογισμό του Ιδρύματος. 

2. Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Μαρτίου 1989 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 

Αριθ. Φ41/οιχ.1359 (10) 

Διαπιστωτική πράξη πρόσληψης προσωπικού από το Ταμείο Νομικών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 59 του Π.Δ. 410/88 (ΦΕΚ 191/88 
τ·Α·). 

2. Το 3051/13.2.89 έγγραφο του Ταμείου Νομικών. 

3. Το γεγονός ότι οι ανάγκες του Ταμείου δεν μπορούν να καλυφθούν 
από το υφιστάμενο μόνιμο ή με σχέση ιδ. δικαίου προσωπικό ούτε με 
απόσπαση από άλλες δημόσιες υπηρεσίες, αποφασίζουμε: 

Διαπιστώνουμε την ανάγκη πρόσληψης προσωπικού από το Ταμείο 
Νομικών, ενός (1) ενσημοπωλητή, με σχέση εργασίας ιδ. δικαίου ορι¬ 
σμένου χρόνου (μέχρι 8 μήνες) για την κάλυψη των απρόβλεπτων και 
επειγουσών αναγκών του Ταμείου αυτού που αφορούν την πώληση των 
ενσήμων του. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Μαρτίου 1989 

Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 
-♦- 

Αριθ. 147/301 ' (11) 

Επέκταση διατάξεων του Ν. 1505/84 στους συνταξιούχους του Τα¬ 
μείου Αρωγής υπαλλήλων Υπουργείου Βιομηχανίας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 12 του άρθρου 10 του Ν. 1694/87 (ΦΕΚ 
35/τ.Α/13.3.1987).. 

' 2. Τα άρθρα 23 παρ. Ί στοιχ στ' 24 παρ. 1 και 2 στοιχ. γ' 26 παρ. 1 
και 27 παρ. 1 στοιχ. δ' του Ν. 1558/1985 (ΦΕΚ 137/τ.Α/ 
26.7.85). 

3. Την αρ. 904/30.11.1988 κοινή απόφαση του Πρωθυπουργού 
και του Υπουργού Υγείας, Πρόνοιας και Κοιν. Ασφαλίσεων (ΦΕΚ 863/ 
τ.Β/30.11.88). 

4. Τις διατάξεις του Π.Δ/τος 105/3.3.1988 (ΦΕΚ 46/τ.Α/ 
15.3.88). 

5. Τις διατάξεις του άρθρου 30 του Ν. 1027/1980 όπως αυτό αντι- 
καταστάθηκε με το άρθρο 7 του Ν. 1275/1982. 

6. Τη γνώμη του Διοικητικού Συμβουλίου του Ταμείου Αρωγής 
Υπαλλήλων Υπουργείου Βιομηχανίας που διατυπώθηκε στην 655/ 
20.1.89 συνεδρίασή του, αποφασίζουμε: 

Στους σύνταξιοδότηθέντες μέχρι 30.4.1985 από το Ταμείο Αρωγής 
Υπαλλήλων Υπουργείου Βιομηχανίας καταβάλλονται από 1.1.1989 οι 
διαφορές που θα προκύψουν από τον συνυπολογισμό των συνταξίμων 
αποδοχών τους σύμφωνα με τις διατάξεις του άρθρου 10 του Ν. 1694/ 
1987. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 8 Μαρτίου 1989 · 

Ο ΥΦΥΠΟΥΡΓΟΣ 

Ν. ΡΙΖΟΓΙΑΝΝΗΣ 

-♦- 

Αριθ. 146/407 (12) 

Επέκταση διατάξεων του Ν. 1505/84, στους συνταξιούχους του Τα¬ 
μείου Αρωγής Υπαλ. Υπουργείου Γεωργίας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 12του άρθρου ΙΟτουΝ. 1694/87 (Α35). 

2. Τα άρθρα 23 παρ. 1 στοιχ στ’ 24 παρ. 1 και 2 στοιχ. γ' 26 παρ. 1 
και 27 παρ. 1 στοιχ. δ' του Ν. 1558/1985 (Α 137). 

3. Την αρ. 904/30.11.1988 κοινή απόφαση του Πρωθυπουργού 
και του Υπουργού Υγείας, Πρόνοιας και Κοιν. Ασφαλίσεων (Β 863). 

4. Τις διατάξεις του Π.Δ/τος 105/3.3.1988 (Α 46). 

5. Τις διατάξεις του άρθρου 30 του Ν. 1027/1980 όπως αυτό αντι¬ 


καταστάθηκε με το άρθρο 7 του Ν. 1275/1982 και συμπληρώθηκε με 
το άρθρο 43 του Ν. 1469/1984 (Α’ 111) σε συνδυασμό με τις διατά¬ 
ξεις του άρθρου 10 του Ν. 1694/1987. 

6. Τις 789/21.4:1988, 799/22.6.1988 και 811/29.9.1988 
αποφάσεις του Δ.Σ. του Ταμείου Αρωγής Υπαλλήλων Υπουργείου Γε¬ 
ωργίας, αποφασίζουμε: 

Στους συνταξιοδοτηθέντες μέχρι 30.4.1985 από το Ταμείο Αρωγής 
Υπαλλήλων Υπουργείου Γεωργίας καταβάλλονται οι διαφορές που θα 
προκύψουν από τον επανυπολογισμό των συνταξίμων αποδοχών τους, 
σύμφωνα με τις διατάξεις του άρθρου 10 του Ν. 1694/1987 ως ακο¬ 
λούθως: 

1) Κατά 30% από 1.7.1987. 

2) Κατά 30% από 1.1.1988 και 

3) Κατά 40% από 1.1.1989 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 8 Μαρτίου 1989 

Ο ΥΦΥΠΟΥΡΓΟΣ 

ΙΜ. ΡΙΖΟΓΙΑΝΝΗΣ 
-♦- 

Αριθ. Υ-12/Δ2/3772 (13) 

Ανασυγκρότηση συμβουλίου σχολικών συμβούλων δευτεροβάθμιας εκ¬ 
παίδευσης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις του άρθρου 17 παράγρ. 1 του Ν. 1304/82. 

2) Του Π.Δ. 277/84 «Σύσταση και συγκρότηση συμβουλίων αρμό¬ 
διων για την επιλογή, την επανάκριση για ανανέωση της θητείας τα θέ¬ 
ματα υπηρεσιακής κατάστασης και τον πειθαρχικό έλεγχο των σχολι¬ 
κών συμβούλων». 

3) Του Π.Δ. 188/86 «Μετονομασία και συμπλήρωση της σύνθεσης 
των αρμοδίων για θέματα σχολικών συμβούλων, συμβουλίων». 

4) Τη 1426/19.12.88 πρόταση του Υπουργού Δικαιοσύνης, απο¬ 
φασίζουμε: 

Ανασυγκροτούμε το συμβούλιο για την επιλογή, την επανάκριση για 
την ανανέωση της θητείας, τις τοποθετήσεις, τις μεταθέσεις, τα πειθαρ¬ 
χικά καθώς και την υπηρεσιακή κατάσταση των σχολικών συμβούλων 
Δ/θμιας Εκπ/σης ως εξής: 

Τακτικά μέλη: 

1) Παπίδας Λεωνίδας, Νομικός Σύμβουλος Διοίκησης, Πρόεδρος. 

2) Εξαρχάκος Θεόδωρος, Αναπλ. Καθηγητής, Παιδ. Τμήματος 
Δημ. Εκπ/σης - Αθήνας. 

3) Τομπαΐδης Δημήτριος, σύμβουλος του Παιδαγωγικού Ινστιτού¬ 
του. 

4) Μπόλης Θεόδωρος, Καθηγητής Μαθηματικών Πανεπ. Ιωαννί- 
νων. 

5) Γκίβαλου Άντά, Καθηγήτρια Φιλολογίας Πανεπ. Αθήνας. 

6) Μιχαϊλίδης Παναγιώτης, Αναπλ. Καθηγητής Φυσικής Πανεπ. 
Κρήτης. 

7) Καραγεώργος Δημήτριος, Σχολικός Σύμβουλος Β/θμιας Εκπ/ 
αης. 

8) Αγγελής Νικόλαος, εκπ/κός - κλάδου ΠΕ2 - Τακτικό αιρετό μέ¬ 
λος. 

9) Δαμιανίδης Δημήτριος, εκπ/κός του κλάδου ΠΕ17-Τακτικό αι¬ 
ρετό μέλος. 

Αναπληρωματικά Μέλη αντίστοιχα: 

1) Βουδούρης Άγγελος, Νομικός Σύμβουλος Διοίκησης ΥΠΕΠΘ. 

2) Σίδερης Χρόνης, Σχολικός Σύμβουλος Β/θμιας Εκπ/σης. 

3) Κασσωτάκης Μανώλης, Καθηγητής Παιδαγωγικής Πανεπ. 
Κρήτης. 

4) Παπακωστούλα Γεωργία, Δ.Ε. Φιλολογίας Τ. Υπ/ντρια Διδα¬ 
σκαλείου. 

5) Πατρώνος Γεώργιος, Καθηγητής Θεολογίας Πανεπ. Αθηνών. 

6) Γιωτόπουλος Σταύρος, Καθηγητής Μαθηματικών Πανεπ. Αθη¬ 
νών. 

7) Χέλμης Κωνσταντίνος, Καθηγητής Φυσικής Πανεπ. Αθηνών. 

8) Καραμαλής Σταμάτιος, Εκπ/κός του κλάδου ΠΕΙ 8 - Αναπληρω¬ 
ματικό αιρετό μέλος. 

9) Αμαραντίδης Νικόλαος, εκπ/κός του κλάδου ΠΕ4 - Φυσικών - 
Αναπληρωματικό αιρετό μέλος. 

Γραμματέα του συμβουλίου ορίζουμε τη Χαρίκλεια Κοσκινά, υπάλ¬ 
ληλο με βαθμό Α' του κλάδου ΠΕΙ της Κεντρικής Υπηρεσίας του 
Υπουργείου Εθνικής Παιδείας και Θρησκευμάτων, με αναπληρωτή το 
Θωμά Ζαρχανή, υπάλληλο με βαθμό Β' του κλάδου ΠΕΙ της ίδιας υπη¬ 
ρεσίας. 

Η θητεία των μελών του Συμβουλίου λήγει στις 31.12.90. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Μαρτίου 1989 

Ο ΥΠΟΥΡΓΟΣ 

ΓΙΩΡΓΟΣ ΠΑΠΑΝΔΡΕΟΥ 

-♦- 

Αριθ. Φ.351.1/18/Α1/2342 (14) 

Συγκρότηση συμβουλίου σχολικών συμβούλων πρωτοβάθμιας εκπαί¬ 
δευσης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 17 του Ν. 1304/1982. 

2. Το άρθρο 57 του Ν. 1566/1985. 

3. Τα άρθρα 1 και 2 του Π.Δ. 277/1984. 

4. Το άρθρα 1 και 2 του Π.Δ. 188/1986. 

5. Την Η.186/11.1.1989 κοινή απόφαση του Πρωθυπουργού και 
του Υπουργού Εθνικής Παιδείας και Θρησκ/των (ΦΕΚ 12-Β/89). 

6. Τη 14938/8.12.1988 πρόταση του Προϊσταμένου του Διοικητι¬ 
κού Εφετεϊου Αθηνών. 

7. Τη Φ.350/98/Δ1/16596/19.12.1988 απόφαση του Γενικού 
Γραμματέα του ΥΠΕΠΘ, με την οποία διορίστηκαν τακτικά και ανα¬ 
πληρωματικά αιρετά μέλη στο Κ.Υ.Σ.Π.Ε., αποφασίζουμε: 

Συγκροτούμε το Συμβούλιο Σχολικών Συμβούλων Πρωτοβάθμιας 
Εκπαίδευ'σης ως εξής: 

Α’ Τακτικά μέλη 

1. Μαραγκούλας Παντελής, Εφέτης Διοικητικής Δικαιοσύνης του 
Διοικητικού -Εφετεϊου Αθηνών. 

2. Εξαρχάκος Θεόδωρος, Αναπληρωτής Καθηγητής του Παιδαγω¬ 
γικού Τμήματος Δ.Ε. του Παν/μίου Αθηνών. 

3. Παππάς Αθανάσιος, Αναπληρωτής Καθηγητής του Παιδαγωγι¬ 
κού Τμήματος Νηπιαγωγών του Παν/μίου Αθηνών. 

4. Μπουζάκης Ιωσήφ, Επίκουρος Καθηγητής τόυ.Παιδαγωγικού 
Τμήματος Νηπιαγωγών του Παν/μίου Πατρών. 

5. Κολιάδης Εμμανουήλ, Αναπληρωτής Καθηγητής του Παιδαγω¬ 
γικού Τμήματος Δ.Ε. του Παν/μίου Αθηνών. 

6. Λαμπράκη Άντα, Λέκτορας της Φιλοσοφικής Σχολής του Παν/ 

μίου Αθηνών. / 

7. Τουλούπης Δημήτριος, σχολικός σύμβουλος Δ.Ε. της 11ης περι¬ 
φέρειας νομαρχίας Αθηνών. 

8. Κακαβάκης Κωνσταντίνος, δάσκαλος - τακτικό αιρετό μέλος στο 
Κ.Υ.Σ.Π.Ε. 

9. Παπαδόπουλος Παναγιώτης, δάσκαλος - τακτικό αιρετό μέλος 
στο Κ.Υ.Σ.Π.Ε. 

Β' Αναπληρωματικά μέλη αντίστοιχα ' 

1. Λώλης Ιωάννης, Εφέτης Διοικητικής Δικαιοσύνης του Διοικητι¬ 
κού Εφετεϊου Αθηνών. 

2. Βερτσίτης Αθανάσιος, Διευθυντής ΜΔΔΕ. 

3. Τζούλης Αθανάσιος, Επίκουρος Καθηγητής Παιδαγωγικού Τμή¬ 
ματος ΔΕ του Παν/μίου Θράκης. 

4. Δήμου Γεώργιος, Επίκουρος Καθηγητής του Παιδαγωγικού 
Τμήματος Δ.Ε. του Παν/μίου Ιωαννίνων. 

5. Νταλάκας Θεόδωρος, Παιδαγωγός Διευθυντής ΣΕΛΔΕ Ιωαννί¬ 
νων. ’ 

6. Καφούσης Ιωάννης, Παιδαγωγός, Διευθυντής ΣΕΛΔΕ Αθη¬ 
νών. 

7. Παπανδρέου Νικόλαος, σχολικός σύμβουλος ΔΕ, της 6ης περιφέ¬ 
ρειας νομαρχίας Δυτικής Αττικής. 

8. Ψαρρός Ιωάννης, δάσκαλος - αναπληρωματικό αιρετό μέλος στο 
Κ.Υ.Σ.Π.Ε. 

9. Παπακωνσταντίνου Κωνσταντίνος, αναπληρωματικό αιρετό μέ¬ 


λος στο ΚΥΣΠΕ. , . 

Γ ραμματέα του Συμβουλίου ορίζουμε τον Κουτρομάνο Κωνσταντίνο, 
υπάλληλο της Κ.Υ. του ΥΠΕΠΘ με αναπληρωτή τον Τσότρα Σταμάτιο, 
υπάλληλο της Κ.Υ. του ΥΠΕΠΘ. 

Η θητεία των τακτικών και αναπληρωματικών μελών του Συμβου¬ 
λίου λήγει στις 31.12.1990. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Μαρτίου 1989 

Ο ΥΠΟΥΡΓΟΣ 

ΓΙΩΡΓΟΣ ΠΑΠΑΝΔΡΕΟΥ 
- -4 - 

Αριθ. 7511 (15) 

Έγκριση διοργάνωσης από τον ΟΔΙΕ λαχειοφόρου αμοιβαίου στοιχή¬ 
ματος 5\*ΈΕΡ5ΤΑΚΕ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΠΟΛΙΤΙΣΜΟΥ ΚΑΙ 
ΔΗΜΟΣΙΑΣ ΤΑΞΗΣ 

Σύμφωνα με τις διατάξεις: 

1. Του Α.Ν. 397/68 «περί επανασυστάσεως της Γενικής Γραμμα¬ 
τείας Αθλητισμού και των αρμοδιοτήτων αυτής». 

2. Του Ν. 1558/85 «Κυβέρνηση και Κυβερνητικά Όργανα». 

3. Του άρθρου 2 του Α.Ν. 399/1968 «περί τροποποιήσεως των δια¬ 
τάξεων του Α.Ν. 858/1937 «περί Φιλίππου Ενώσεως». 

4. Των άρθρων 4, 14 και 18 του Α.Ν. 598/68 «περί ιδρύσεως Ορ¬ 
γανισμού Τελέσεων Ιπποδρομιών και άλλων τινών διατάξεων». 

5. Του άρθρου 60 της 6449/Φ 48/1/51 κοινής απόφασης των 
Υπουργών Εσωτερικών, Γεωργίας και Οικονομικών «περί εγκρίσεως 
Κανονισμού Οργανώσεως και Λειτουργίας αμοιβαίων στοιχημάτων 
στον Ιππόδρομο Φαλήρου». 

6. Την 013-1/21/5429/15.3.1973 «περί εγκρίσέως'Κανονισμού 

Οργανισμού και Λειτουργίας Αμοιβαίου Στοιχήματος επί τωνδιεξαγο- 
μένων εν Ελλάδι Ιπποδρομιών». ■ 

7. Την Υ. 1005/7.12.88 απόφαση του Πρωθυπουργού «καθορι¬ 
σμός αρμοδιοτήτων στον Αναπλ. Υπουργό Πολιτισμού Θεόδωρο 
Στάθη». 

8. Την 8009/18.11.88 απόφαση του Δ.Σ. του Ο.Δ.Ι.Ε. για τη διε¬ 
ξαγωγή Λαχειοφόρου στοιχήματος, αποφασίζουμε: 

Παρέχεται έγκριση στον ΟΔΙΕ για τη διενέργεια στις 26.3.89 ημέρα * 
Κυριακή λαχειοφόρου αμοιβαίου στοιχήματος στον Ιππόδρομο Παλ. 
Φαλήρου με τη συμμετοχή δέκα τεσσάρων (14) ίππων και με τους πα¬ 
ρακάτω όρους. 

1. Οι σειρές που θα κυκλοφορήσουν θα είναι δέκα (10) των 100.000 
λαχείων η μία δηλ. 1.000.000 λαχεία; 

2. Η αξία του κάθε δελτίου λαχειοφόρου αμοιβαίου στοιχήματος θα 
είναι διακόσιες (200) δρχ. και θα διατίθενται από τον Ο.Δ.Ι.Ε. 

3. Η προμήθεια των πρακτόρων και αυτών που θα προμηθεύονται τα 
λαχεία από τα γραφεία του ΟΔΙΕ καθορίζεται σε ποσοστό 12%. 

4. Η κλήρωση θα γίνει δημόσια στον Ιππόδρομο κάτω από τον 
έλεγχο επιτροπής που θα αποτελείται από. 

α. Το Γενικό Γραμματέα Αθλητισμού με αναπληρωτή έναν προϊστά¬ 
μενο Δ/νσης της Γ.Γ.Α. 

β. Έναν αστυνομικό Δ/ντή που θα οριστεί από τον Υπουργό Δημό¬ 
σιας Τάξης. 

γ. Τον Πρόεδρο του Δ.Σ. του Ο.Δ.Ι.Ε. ή τον Αντιπρόεδρο. 

δ. Το Δ/ντή Συντονιστή του ΟΔΙΕ ή τον Αναπληρωτή Συντονιστή Δ/ 
ντή. 

ε. Τον Πρόεδρο του Δ,Σ. της Φ.Ε.Ε. 

στ. Έναν υπάλληλο του Υπουργείου Πολιτισμού. 

ζ. Έναν υπάλληλο του Υπουργείου Οικονομικών. Οι υπάλληλοι των 
παραγράφων στ και ζ ορίζονται από τους αρμόδιους Υπουργούς, μαζί με 
τους αναπληρωτές τους. 

η. Ένα μέλος του Δ.Σ. του Σωματείου Πρακτόρων Ιπποδρομιακού 
στοιχήματος και 

θ. Έναν αντιπρόσωπο της ομοσπονδίας πρακτόρων ΠΡΟ-ΠΟ Ελλά- 
δος. 

Χρέη γραμματέα θα κάνει ένας υπάλληλος της ΓΓΑ, που θα οριστεί 
με απόφαση του Γ.Γ.Α. 

Σε περίπτωση απουσίας των παραπάνω θα αναπληρωθούν από τους 
μόνιμους αναπληρώτές τους, που θα ορισθούν από αρμόδια όργανα. 

5. Η Επιτροπή αυτή θα φροντίζει να ετοιμαστούν και σφραγισθούν οι 
κληρωτίδες και θα συντάξει σχετικό πρακτικό που θα υπογραφεί από 
όλα τα μέλη της Επιτροπής. 

6. Τα διανεμητέα κέρδη ανέρχονται σε ποσοστό 60% επί των εισπρά¬ 
ξεων μετά από τήν αφαίρεση των λειτουργικών δαπανών του λαχείου 
«8ΨΕΕΡ5ΤΑΚΕ» με βάση τις πωλήσεις 1.000.000 λαχείων. 

Ο πίνακας κερδών είναι ο παρακάτω. 

1ος αριθμός 50.000.000 

2ος αριθμός 3.000.000 

3ος αριθμός 2.000.000 

4ος αριθμός 1.600.000 

Οι επόμενοι 10 αριθμοί, που αντιστοιχούν στους υπόλοιπους 10 ίπ¬ 
πους της ιπποδρομίας αυτής, κερδίζουν από 500.000 ανεξάρτητα από 
τη σειρά άφιξης των ίππων. Οι ίδιοι με τους παραπάνω 14 αριθμούς που 
παίρνουν μέρος στην ιπποδρομία αυτή και σε όλες τις άλλες σειρές, δια¬ 
φορετικών χρωμάτων, κερδίζουν από 70.000 δρχ. Μετά την κλήρωση 
των βασικών 14 αριθμών κληρώνουν άλλοι 5 αριθμοί, οι οποίοι θα λη- 
φθούν υπόψη σα συντελεστές και οι οποίοι, ανεξάρτητα από σειρά κερδί¬ 
ζουν από 70.000 δρχ. Αυτοί οι αριθμοί συντελεστές προστίθενται στους 
14 βασικούς που βγήκαν από την κληρωτίδα και για μεν τον Ιο συντε¬ 
λεστή αντιστοιχούν κέρδη 50.000 δρχ. για το 2ο 40.000 δρχ. για τον 
3ο 30.000 για τον 4ο 20.000 δρχ. και για τον 5ο 15.000 δρχ. Όλοι 
αυτοί οι αριθμοί κερδίζουν ανεξάρτητα από σειρά. Τέλος από 1.000 
δρχ. κερδίζουν οι αριθμοί των οποίων τα δύο τελευταία ψηφία είναι 
όμοια με τα δύο τελευταία του πρώτου λαχνού. 

7. Οι λαχνοί που κερδίζουν μέχρι 20.000 δρχ. θα εξαργυρώνονται 
από τους λαχειοπώλες, τα πρακτορεία, καθώς και τον Ιππόδρομο. 

8. Οι λαχνοί που κερδίζουν από 20.000 δρχ. και πάνω θα εξαργυ¬ 
ρώνονται στον Ιππόδρομο Φαλήρου, αφού ο κάτοχός του προσκομίσει 
απαραίτητα και την αστυνομική του ταυτότητα. Η εξαργύρωση θα γίνει 
μετά 4 μέρες από την ημέρα της κλήρωσης και μέχρι 4 μήνες απ’ αυ¬ 
τής. 

9. Σε περίπτωση ταυτόχρονης άφιξης 2 ή και παραπάνω ίππων, οι 
νικητές μοιράζονται τα κέρδη που αντιστοιχούν στους ίππους που θα 
αφιχθούν συγχρόνως. Η σχετική για τα ομόσταυλα άλογα διάταξη του 
κανονισμού οργάνωσης και λειτουργίας αμοιβαίου στοιχήματος δεν 
εφαρμόζεται στην περίπτωση του λαχειοφόρου αυτού αμοιβαίου στοιχή¬ 
ματος, γιατί τα ομόσταυλα άλογα θεωρούνται άσχετα μεταξύ τους στο 
λαχείο αυτό. 

10. Τα κέρδη του λαχειοφόρου αυτού αμοιβαίου στοιχήματος 
δνΕΕΡδΤΑΚΕ υπόκεινται στην κατά το νόμο φορολογία. 

11. Τα κέρδη που αντιστοιχούν σε λαχεία που χάθηκαν ή παραγρά¬ 
φηκαν καταπίπτουν υπέρ του Δημοσίου και αποτελούν έσοδά του. 

12. Η διακίνηση του λαχείου θα γίνεται κατά τρόπο ώστε κατά την 
ημέρα της κλήρωσης να μην υπάρχουν αδιάθετα λαχεία. Σε περίπτωση 
όμως που δεν έχουν πωληθεί όλα, η αρμόδια Επιτροπή καταγραφής 
που θα συσταθεί με απόφαση του ΔΣ/ΟΔΙΕ θα καταγράψει τα αδιάθετα 
λαχεία πριν από την κλήρωση. Εάν στα αδιάθετα υπάρχει νούμερο από 
τα 14 κληρωθέντα, τότε επαναλαμβάνεται η κλήρωση μόνο της σειράς 
από τον αριθμό που υπάρχει στα αδιάθετα. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 14 Μαρτίου 1989 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΑΝΑΠΛΗΡΩΤΗΣ ΠΟΛΙΤΙΣΜΟΥ 

ΔΗΜ. ΤΣΟΒΟΛΑΣ ΘΕΟΔΩΡΟΣ ΣΤΑΘΗΣ 

ΔΗΜΟΣΙΑΣ ΤΑΞΗΣ 

ΓΙΩΡΓΟΣ ΠΕΤΣΟΣ 
-*- 

Αριθ. Υ-Ιη/Φό.24/2752 (16) 

Πλήρωση θέσεων κατ’ εξαίρεση των διατάξεων του Ν. 1320/82. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν. 1320/83 άρθρο 1 παρ. 4 εδάφ. 1γ «Πρόσ¬ 
ληψη στο Δημόσιο Τομέα και άλλες διατάξεις». 

2. Το Π.Δ. 504/88 Σύσταση Διευθύνσεων Διαχείρισης Υδατικών 
Πόρων Ηπείρου και Κρήτης. 

3. Την 704 Πράξη του Υπουργείου Προεδρίας της Κυβέρνησης με 


αρ. πρωτ. 5365/17.11.88 για έγκριση πλήρωσης θέσεων προσωπικού 
στο Υπουργείο μας, αποφασίζουμε: 

1. Εξαιρούμε την πλήρωση των παρακάτω θέσεων από τις διατάξεις 
του Ν. 1320/83, για την κάλυψη εξαιρετικών αναγκών στις Περιφε¬ 
ρειακές Υπηρεσίες Διαχείρισης Υδατικού Δυναμικού του Υπουργείου 

μας: 

α. Δύο (2) θέσεων Κλάδου ΠΕ6 Αρχιτεκτόνων - Πολιτικών Μηχανι¬ 
κών (ειδικότητα Πολιτικού Μηχανικού). 

β. Τεσσάρων (4) θέσεων Κλάδου ΠΕ8 Γεωπόνων - Γεωλόγων - Βιο¬ 
λόγων. 

Δύο (2) με ειδικότητα Γεωλόγου και 

Δύο (2) με ειδικότητα Γεωπόνου. 

γ. Δύο (2) θέσεων Κλάδου ΔΕ2 Διοικητικού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Μαρτίου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΒΙΟΜΗΧ.. ΕΝΕΡΓ. & ΤΕΧΝ/ΓΙΑΣ 

ΑΓΑΜ. ΚΟΥΤΣΟΓΙΩΡΓΑΣ ΑΝΑΣΤΑΣΙΟΣ ΠΕΠΟΝΗΣ 

- + - 

Αριθ. Α4-694 (17) 

Καθορισμός ανώτατου ορίου προσαύξησης διδάκτρων ιδιωτικών σχο¬ 
λείων, μέσων τεχνικών σχολών, τεχνικών επαγγελματικών λυ¬ 
κείων, εργαστηρίων ελευθέρων σπουδών και φροντιστηρίων γενικά 
για το σχολικό έτος 1988-89. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 
ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις: 

α. Του Ν. 1558/85 «Κυβέρνηση και Κυβερνητικά Όργανα», 
β. Του Π.Δ. 397/88 «Οργανισμός του Υπουργείου Εμπορίου», 
γ. Του Ν.Δ. 136/46 «Περί Αγορανομικού Κώδικα» όπως τροποποι¬ 
ήθηκε και συμπληρώθηκε μεταγενέστερα. 

δ. Του Α.Ν. 2545/40 «Περί ιδιωτικών σχολείων, φροντιστηρίων και 
οικοτροφείων». 

ε. Του Ν. 708/77 «Περί ρυθμίσεως εκπαιδευτικών τινων θεμάτων», 
ζ. Τη με αριθμ. 1028/85 απόφαση της Ολομέλειας του Συμβουλίου 
της Επικράτειας. 

η. Τις με αριθμ. Α9-1508/87 και Α9-1572/87 Αποφάσεις για κα¬ 
θορισμό ανωτάτου ορίου προσαύξησης διδάκτρων κατά το 1987- 
88 . 

2. Τις με αριθμ. 362/89, 363/89 και 364/89 αποφάσεις του 
Σ.τ.Ε. με τις οποίες ακυρώθηκε η με αρ. Α9-907/88 κοινή Υπουργική 
Απόφαση για τυπικούς λόγους, έλλειψη επαρκούς αιτιολόγησης όσον 
αφορά τη διαμόρφωση του ύψους των διδάκτρων σε σχέση με αυτήν των 
δαπανών λειτουργίας και σε εναρμόνιση προς αυτές. 

3. Το γεγονός ότι η κανονιστική ρύθμιση των διδάκτρων, με τη 
μορφή των ποσοστιαίων προσαυξήσεων, γίνεται από τη σχολική περίοδο 
1977-78 με βάση το ύψος που αυτά είχαν διαμορφωθεί ελεύθερα από 
τους φορείς των. 

4. Τα ιδιωτικά εκπαιδευτήρια και φροντιστήρια γενικά αλλά και ει¬ 
δικά για τη σχολική περίοδο 1988-89 δεν είχαν υποβάλει συγκεκριμένο 
και μάλιστα αναλυτικό κοστολόγιο δαπανών λειτουργίας αυτών. 

5. Τη μέση ετήσια αύξηση του δείκτη τιμών καταναλωτή κατά τη 
σχολική περίοδο 1988-89 και των συντελεστών κόστους των ιδιωτικών 
εκπαιδευτηρίων και φροντιστηρίων γενικά που είναι κυρίως η αυτόματη 
τιμαριθμική αναπροσαρμογή των μισθών του προσωπικού τους και οι 
δαπάνες παροχής υπηρεσιών των οργανισμών κοινής ωφελείας, η αύ¬ 
ξηση των οποίων προβλέφθηκε για το έτος 1989 σε χαμηλότερο ποσο¬ 
στό έναντι αυτής των διδάκτρων. 

6. Την ανάγκη προστασίας του καταναλωτικού κοινού από τυχόν 
αθέμιτες απαιτήσεις, λαμβανομένου υπόψη του περιορισμού αύξησης 
των μισθών και αποδοχών στα επίπεδα της αυτόματης τιμαριθμικής 
αναπροσαρμογής τούτων, κατά το έτος 1989, αποφασίζουμε: 

1. Καθορίζουμε τη διαμόρφωση των διδάκτρων για τη σχολική πε¬ 
ρίοδο 1988-89 ως εξής: 

I. α) Τα ιδιωτικά νηπιαγωγεία και δημοτικά σχολεία μπορούν να 
αναπροσαρμόσουν τα νόμιμα διαμορφωθέντα δίδακτρα της προηγουμέ- 
νης σχολικής περιόδου 1987-88 μέχρι ποσοστού 8,50%. 

β) Τα ιδιωτικά γυμνάσια και λύκεια μπορούν να αναπροσαρμόσουν 
τα διαμορφωθέντα δίδακτρα της προηγούμενης σχολικής περιόδου 
1987-88 μέχρι ποσοστού 8,50%. 

γ) Από τις ρυθμίσεις αυτές εξαιρούνται και επομένως διαμορφώνουν 
ελεύθερα τα δίδακτρά τους τα ξένα σχολεία που λειτουργούν στην Ελ¬ 
λάδα και εφαρμόζουν αποκλειστικά και μόνο ξένο εκπαιδευτικό πρό¬ 
γραμμα, είτε υπάγονται σε μορφωτική σύμβαση ή διμερή συμφωνία, 
είτε έλαβαν προσωρινή άδεια λειτουργίας και δέχονται προς φοίτηση 
μαθητές που δηλώνουν κατά την εγγραφή τους ξένη υπηκοότητα. 

II. α) Οι ιδιωτικές μέσες τεχνικές επαγγελματικές σχολές και τα ιδι¬ 
ωτικά τεχνικά και επαγγελματικά λύκεια μπορούν να προσαυξήσουν τα 
νόμιμα διαμορφωθέντα δίδακτρα της προηγουμένης σχολικής περιόδου 
1987-88 μέχρι ποσοστού 8,50%. 

β) Στη ρύθμιση αυτή δεν υπάγονται οι σπουδαστές με ξένη υπηκοό¬ 
τητα, οι οποίοι φοιτούν στις εν λόγω σχολές βάσεις ειδικών συμφωνιών. 

III. Τα φροντιστήρια μέσης και ανώτατης εκπαίδευσης και φροντι¬ 
στήρια ξένων γλωσσών μπορούν να προσαυξήσουν τα νόμιμα διαμορ- 
φωθέντα δίδακτρα της περιόδου 1987-88 μέχρι ποσοστού 8,50%. 

IV. Τα ιδιωτικά εργαστήρια ελευθέρων σπουδών μπορούν να προ¬ 
σαυξήσουν τα διαμορφωθέντα δίδακτρα της περιόδου 1987-88 μέχρι 
ποσοστού 8,50%. 

2. Στην έννοια του όρου δίδακτρα περιλαμβάνονται και τα πάσης φύ- 
σεως ποσά τα εισπραττόμενα για παροχή προσθέτων υπηρεσιών που τε¬ 
λούν σε εξάρτηση με την εκπαιδευτική παροχή, όπως τροφεία, έξοδα με¬ 
ταφοράς, δαπάνες εκμαθήσεως ξένων γλωσσών, μουσικής, χορού κ.λπ. 

3. Από την ημερομηνία ισχύος της απόφασης αυτής απαγορεύεται η 
συμπλήρωση προσθέτων παροχών εφόσον με αυτή επιδιώκεται η αύ¬ 
ξηση των διδάκτρων. 

4. Όλα τα ιδιωτικά σχολεία (νηπιαγωγεία, δημοτικά, γυμνάσια, Λύ¬ 
κεια, Τεχνικές επαγγελματικές σχολές και λύκεια, φροντιστήρια ξένων 
γλωσσών, φροντιστήρια μέσης και ανωτάτης εκπαίδευσης, κέντρα ελευ¬ 
θέρων σπουδών) υποχρεούνται σε κάθε απόδειξη είσπραξης διδάκτρων 
που θα εκδίδουν να αναγράφουν και το συγκεκριμένο χρονικό διάστημα 
που καλύπτει το αναφερόμενο σ’ αυτή ποσό. 

5. Οι παραβάτες της απόφασης αυτής διώκονται και τιμωρούνται 
σύμφωνα με τις διατάξεις του άρθρου 31 του ισχύοντα Αγορανομικού 
Κώδικα. 

6. Η απόφαση αυτή ισχύει από 18.8.1988 ημερομηνία δημοσιεύ- 
σεως της με αρ. Α9-907/18.8.88 κοινής υπουργικής απόφασης (ΦΕΚ 
575/Β") που ακυρώθηκε με τις παραπάνω αποφάσεις του Σ.Τ.Ε. 


Η απόφαση αυτή να δημοσιευθεί στην Εφημερίδα της Κυβερνήσεως 
και να ανακοινωθεί στον Ημερήσιο Τύπο. 

Αθήνα, 10 Μαρτίου 1989 

ΟΙ ΥΠΟΥΡΓΟΙ 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΕΜΠΟΡΙΟΥ 

Γ. ΠΑΠΑΝΔΡΕΟΥ Ν. ΑΚΡΙΤΙΔΗΣ 

-♦- 

Αριθ. 59363 (18) 

Αντικατάσταση μέλους Α.Σ.Κ.Ε. ΕΛΤΑ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

α) Το νόμο 1365/1983 «Κοινωνικοποίηση των επιχειρήσεων δημο¬ 
σίου χαρακτήρα ή κοινής ωφέλειας». 

β) Το άρθρο 8 παρ. 1 και το άρθρο 3 παρ. 1 του Π.Δ. 295/26.8.86 
«Δομή, ρόλος και τρόπος διοίκησης και λειτουργίας της κοινωνικοποιη¬ 
μένης επιχείρησης» Ελληνικά Ταχυδρομεία (ΕΛ-ΤΑ). 

γ) Την αριθ. 3448/87 κοινή απόφαση «Ορισμός Δ.Σ. και Αντιπρο¬ 
σωπευτικής Συνέλευσης Κοινωνικού Ελέγχου (ΑΣΚΕ) στα ΕΛΤΑ 
(ΦΕΚ 604/Β/10.11.87). 

δ) Το αριθ. 335/10.2.1989 έγγραφο των ΕΛ-ΤΑ. 

ε) Την 18962/29.11.88 κοινή απόφαση του Πρωθυπουργού και 
του Υπουργού Μεταφορών και Επικοινωνιών «Ανάθεση αρμοδιοτήτων 
Υπουργού Μεταφορών και Επικοινωνιών στον Υφυπουργό Μεταφορών 
και Επικοινωνιών». 

στ) Την κοινή απόφαση αριθ. Α. 225/ΔΙΟΝΟΣΕ 10/2.1.89 του 
Πρωθυπουργού και του Υπουργού Εθνικής Οικονομίας περί αναθέσεως 
αρμοδιοτήτων στους Υφυπουργούς Εθνικής Οικονομίας, αποφασί¬ 
ζουμε: 

1. Τροποποιούμε την κοινή απόφαση αριθ. 3448/87 που δημοσιεύ- 
θηκε στο ΦΕΚ 604/Β/10.11.87 ως εξής: 

Αντικαθιστούμε τον εκπρόσωπο των εργαζομένων στην Α.Σ.Κ.Ε. 
ΕΛΤΑ Δημήτριο Σκιαδά με τον Βασίλειο Εργαζάκη. 

2. Η θητεία του παραπάνω λήγει μαζί με τη θητεία τών υπολοίπων 
μελών της ΑΣΚΕ-ΕΛΤΑ. 

3. Κατά τα λοιπά παραμένει ισχύουσα η απόφασή μας 3448/87. ' 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Μαρτίου 1989 

οι ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΓΙΑΝΝΟΣ ΠΑΠΑΝΤΩΝΙΟΥ ΙΩΑΝ. ΚΟΥΤΣΟΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




